Zeci de mii de români care locuiesc la curte ar putea primi sume importante de bani de la stat. Mai exact, e vorba de 1.900 de euro (circa 9.400 de lei). Criteriile de acordare a sumei.
Veste excelentă pentru o parte dintre românii care stau la curte. Ei pot primi vouchere consistente. Președintele Administrației Fondului pentru Mediu (AFM) anunță un program important pentru cei care au casă la curte. Fondurile totale se ridică la 850 de milioane de lei.
Potrivit oficialului statului, peste 30.000 de gospodării din România sunt deja implicate. Vorbim de programul "Prima conectare", care este finanțat de Guvernul României prin fondurile primite de la Uniunea Europeană prin PNRR.
Sunt eligibile pentru a primi suma de 1.900 de euro acele familii care nu au un venit mai mare de 1.700 de lei pe membru. Suma maximă decontată de stat este de 9400 de lei.
"Da, eligibili aici sunt cei cu venituri reduse. Trebuie să aibă sub 1700 de lei net/membru de familie și beneficiază de o finanțare acordată de AFM de 1.900 de euro pentru fiecare gospodărie pentru branșamentul de apă și canal", a explicat Laurențiu Neculaescu, conform Antena 3.
Reprezentantul AFM explică clar faptul că măsura vizează sprijinirea familiilor și persoanelor cu venituri reduse pentru plata cheltuielilor de branșare / racordare la sistemul public de alimentare cu apă și / sau de canalizare.
E important de specificat că banii nu pot fi ceruți direct de persoanele interesate. Cei eligibili se pot adresa operatorului de servicii de utilități publice din localitatea de domiciliu sau, după caz, operatorului regional de servicii de utilități publice.
Cetățeanul care consideră că se încadrează în program poate cere finanțare doar prin intermediul unui solicitant de finanțare, mai exact a unui operator de servicii de utilități publice sau prin operatorul regional de servicii de utilități publice.
Cei interesați să se racordeze la apă și canalizare cu bani de la stat trebuie să se adreseze companiei (companiilor) care furnizează astfel de servicii în localitatea de domiciliu. Listele dosarelor aprobate în cadrul acestui program sunt publicate pe site-ul www.afm.ro, la secțiunea "Prima conectare la sistemul public de alimentare cu apă și canalizare (PNRR).